1988R0700 — FI — 03.11.1997 — 004.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

▼M3

KOMISSION ASETUS (ETY) N:o 700/88,

annettu 17 päivänä maaliskuuta 1988,

tiettyjen Kyprokselta, Israelista, Jordaniasta, Marokosta sekä Länsirannalta ja Gazan alueelta peräisin olevien kukkaviljelytuotteiden yhteisöön tuontimenettelyn soveltamista koskevista tietyistä yksityiskohtaisista säännöistä

▼B

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon etuustullien soveltamisedellytyksistä tiettyjen Kyprokselta, Israelista ja Jordaniasta peräisin olevien kukkaviljelytuotteiden tuontiin 21 päivänä joulukuuta 1987 annetun neuvoston asetuksen (ETY) N:o 4088/87 ( 1 ) ja erityisesti sen 5 artiklan 1 kohdan, sekä katsoo, että sekä katsoo, että edellä mainitussa asetuksessa (ETY) N:o 4088/87 määritellään tullimenettely, jonka mukaan erityisesti Kyproksen, Israelin ja Jordanian neljään alkuperätuotteeseen (isokukkaiset neilikat, terttuneilikat sekä iso- ja pienikukkaiset ruusut) sovelletaan etuustulleja silloin, kun tuontihinta noudattaa yhteisön tuottajahintojen perusteella määriteltävää vähimmäishintaa, soveltamista koskevissa yksityiskohtaisissa säännöissä olisi erityisesti määriteltävä kukin kyseisistä tuotteista sekä vahvistettava yhteisön tuottaja- ja tuontihintojen toteamismenetelmä, ruusujen tuottajahinnat olisi yhteisössä tuotettujen lajikerunsauden ja niiden markkinoittain ja vuodenajoittain erittäin vaihtelevan merkityksen huomioon ottaen vahvistettava siten, että lähtökohdaksi otetaan yhteisön tuotannon kannalta edustavimpina pidettävien johtolajikkeiden todettujen noteerausten perustalta vahvistettu keskiarvo, edellä mainituista maista niiden alkuperätuotteina tuodut leikkokukat ovat pääosin erittäin hyvälaatuisia tuotteita, jotka useimmiten vastaavat yhteisön I luokalle vahvistamia laatuvaatimuksia; tuottajahintojen vahvistamisen olisi näin ollen perustuttava I laatuluokkaan kuuluvista asianomaisista tuotteista tehtyihin noteerauksiin, tuottajahintoja vahvistettaessa olisi samoilla markkinoilla kolmena edellisenä vuonna todetusta keskinoteerauksesta vähintään 40 prosenttia poikkeavia hinnanvaihteluita pidettävä asetuksen (ETY) N:o 4088/87 3 artiklan 2 kohdan toisen alakohdan mukaisesti liiallisina heilahteluina, jotka olisi jätettävä huomioon ottamatta, edustavien markkinoiden määrittämiseen olisi käytettävä niitä tuotanto- ja tuontimarkkinoita, joilla valtaosa liiketoimista ja noteerauksista toteutuu, olisi säädettävä asianomaisten jäsenvaltioiden velvollisuudesta toimittaa komissiolle kaikki edellä mainittujen hintojen vahvistamiseen tarvittavat tiedot, ja tässä asetuksessa säädetyt toimenpiteet ovat elävän kasviaineiston ja kukkaviljelytuotteiden hallintokomitean lausunnon mukaiset, ON ANTANUT TÄMÄN ASETUKSEN:

▼M4

1 artikla

Jäsenvaltioiden on laskettava kullekin asetuksen (ETY) N:o 4088/87 1 artiklassa tarkoitetulle neljälle tuotteelle, joita ovat isokukkaiset neilikat, terttuneilikat sekä iso- ja pienikukkaiset ruusut, kahden viikon välein maanantaista alkaen tuottajahinta kansallisena valuuttana 100 kappaleelta, ja hinnan on oltava 2 artiklassa tarkoitetuilla kullakin edustavilla tuotantomarkkinoilla noteerattujen päivittäisten hintojen keskiarvo painotettuna kyseessä olevilla määrillä. Ruusujen osalta kyseiset hinnat kirjataan vain liitteessä mainituille johtolajikkeille.

Ensimmäisessä kohdassa tarkoitettujen lajikkeiden päivittäiset noteeraukset on kirjattava neuvoston asetuksen (ETY) N:o 234/68 ( 2 ) 3 artiklan mukaisesti määriteltyyn I laatuluokkaan kuuluville tuotteille, kaikki pituuskoodit yhdessä; tuotteiden tarjontamuotoon liittyvien kustannusten on sisällyttävä kirjattaviin hintoihin.

1 a artikla

Jäsenvaltioiden on laskettava kullekin asetuksen (ETY) N:o 4088/87 1 artiklassa tarkoitetulle neljälle tuotteelle, joita ovat isokukkaiset neilikat, terttuneilikat sekä iso- ja pienikukkaiset ruusut, sekä kullekin seuraavalle alkuperälle: Kypros, Israel, Jordania, Marokko, Länsiranta ja Gazan alue, kahden viikon välein maanantaista alkaen tuotantohinta kansallisena valuuttana 100 kappaleelta, ja hinnan on oltava 3 artiklassa tarkoitetuilla kullakin edustavilla tuontimarkkinoilla noteerattujen päivittäisten tukkuhintojen keskiarvo maahantuontivaiheessa, ilman tullimaksun vähennystä, painotettuna kyseessä olevilla määrillä.

1 b artikla

Jäsenvaltioiden on toimitettava komissiolle painotetut tuottaja- ja tuontihinnat ilmaistuna kansallisena valuuttana 100 kappaleelta, sekä kyseessä olevat kokonaismäärät kuluneelta kahdelta viikolta, joilta hinnat on rekisteröity, seuraavana maanantaina sähköisesti kello 13 mennessä.

Näiden painotettujen hintojen ja kyseessä olevien kokonaismäärien perusteella komissio laskee yhteisön tuottaja- ja tuontihintojen painotetun keskiarvon ja vahvistaa ne viipymättä 1 ja 1 a artiklassa mainitulle neljälle kukkaryhmälle, ilmaistuna ecuina/100 kappaletta.

Jäsenvaltioiden ilmoittamat noteeraukset on muunnettava ecuiksi asianomaisen kahden viikon pituisen ajanjakson viimeisenä päivänä sovellettavaa maatalouden muuntokurssia käyttäen.

▼M3

2 artikla

Asetuksen (ETY) N:o 4088/87 3 artiklan 2 kohdassa tarkoitetut edustavat tuotantomarkkinat ovat seuraavat:



— Saksa: Neuss, — Ranska: Hyères, Rungis, Val-de-Loire-Bretagnen alue, — Espanja: Barcelona, Murcia, — Italia: Pescia, San Remo, — Alankomaat: Aalsmeer, Veiling Holland.

3 artikla

Asetuksen (ETY) N:o 4088/87 2 artiklassa tarkoitetut edustavat tuontimarkkinat ovat seuraavat:



— Saksa: Köln, Neuss, Frankfurt-am-Main, Straelen, — Ranska: Rungis, — Alankomaat: Aalsmeer, Veiling Holland, — Yhdistynyt kuningaskunta: Covent Garden.

Edustavina on pidettävä myös niitä tuontimarkkinoita, joilla kirjataan merkittäviä liiketoimia jonkin asianomaisen tuotteen ja alkuperämaan osalta.

▼M4

4 artikla

Jos jäsenvaltioiden 1 b artiklan mukaisesti toimittamat tiedot ovat epätäydellisiä tai puuttuvat kokonaan tässä samassa artiklassa ilmoitettuna määräaikana, komissio laskee yhteisön keskiarvot viimeksi määritettyjen hintojen perusteella.

Jos ilmoittamispäivä on kansallinen vapaapäivä, kyseisen jäsenvalion on lähetettävä mainittu ilmoitus kyseistä kansallista vapaapäivää seuraavana työpäivänä.

▼M4 —————

▼B

7 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M3

LIITE

JOHTOLAJIKKEET



Isokukkaiset ruusut Saksa: First Red, Papillon, Konfetti Ranska: Royal Red, First Red, Anna, Noblesse, Greta, Vivaldi, Texas Espanja: Dallas Italia: Dallas, Anna, Texas Alankomaat: First Red, Prophyta, Madelon, Red Velvet, Bianca



Pienikukkaiset ruusut Saksa: Jazz, Frisco Ranska: Mercedes, Lambada, Candia Espanja: Mercedes, Golden Times Italia: Mercedes, Monella Alankomaat: Frisco, Escimo, Lambada, Kiss, Gabrielle, Sacha

( 1 ) EYVL N:o L 382, 31.12.1987, s. 22

( 2 ) EYVL L 55, 2.3.1968, s. 1